ચેન્નાઇ: 74 દિવસ સુધી હોસ્પિટલમાં રહ્યા બાદ તમિલનાડુની મુખ્યમંત્રી જયલલિતાનું ચેન્નાઇમાં નિધન થઇ ગયું છે. સોમવારે રાતે 11.30એ તેમણે અંતિમ શ્વાસ લીધા હતા. જયલલિતાના મોતના સમાચાર સાંભળતાજ તેમના સમર્થકોમાં શઓકની લાગણી છવાઇ ગઇ હતી. જયલલિતાના પાર્થિવ દેહને ચેન્નાઇના રાજાજી હોલમાં અંતિમ દર્શન માટે રાખવામાં આવ્યા છે. સાંજે સાડા ચાર વાગ્યે મરીના બીચ પર તેમના અંતિમ સંસ્કાર થશે. પોતાના નેતાની છેલ્લી ઝલક જોવા માટે હજારોની સંખ્યામાં લોકો ઊમટી પડ્યા છે.